મગફળીની 'આગ'માં શેકાઈ રહ્યા છે જનતાના નાણાં\nશાપર ગોડાઉનમાં આગની તસવીર

ચૂંટણી પહેલાં ગુજરાતમાં થયેલા મગફળીના બમ્પર પાક પછી મણદીઠ રૂ. 700ના ભાવે કોઈ ખરીદનાર ન હતું, ત્યારે સરકારે મગફળીના ટેકાનો ભાવ 900 રૂપિયા જાહેર કરી ખેડૂતોને ખુશ કરી દીધા હતા. 

આ દરમિયાન વિપક્ષ અને સહકારી આગેવાનોએ આક્ષેપ કર્યો હતો કે મગફળીની ખરીદીમાં મોટા પાયે ભ્રષ્ટાચાર થયો છે અને દલાલો તથા મોટા ખેડૂતોને જ ફાયદો થયો છે. 

આગની ઝાળ

પુરાવાનો નાશ કરવા માટે સરકારી ગોડાઉનોમાં આગ લગાડાઈ?

સૌરાષ્ટ્રના સહકારી આગેવાન કેતન સાગપરિયાએ બીબીસી સાથેની વાતચીતમાં કહ્યું, "સહકારી મંડળી દ્વારા પરિચિતો પાસેથી ખોટા બિલો બનાવી ઓછી મગફળી ખરીદી વધુ નાણાં ચૂકવ્યા છે. 

"એનું સાદું ઉદાહરણ એ છે કે, રાજકોટમાં મગફળી ભરવા આવેલા નાફેડના સંખ્યાબંધ કોથળા ખાલી હતા એટલે જ આ પુરાવાનો નાશ કરવા માટે સળગાવી દીધા છે.

"મગફળીનો જથ્થો એવાં ગોડાઉનોમાં રખાયો છે કે જ્યાં સીસીટીવી કે સિક્યોરિટી ના હોય."

આ સમગ્ર ઘટનાની તપાસ કરી રહેલા રાજકોટના પોલીસ સુપરિન્ટેન્ડન્ટ અંતરીપ સુદે બીબીસી સાથેની વાતચીતમાં કહ્યું, "મગફળીનાં ગોડાઉનોમાં લાગેલી આગનાં કારણો શોધી રહ્યા છીએ. 

"અમે આસપાસના રહીશોની મદદ પણ લઈ રહ્યા છીએ. આની પાછળ કોઈ ષડયંત્ર છે કે નહીં એની તપાસ ચાલુ છે." 

રાજકોટના ડેપ્યુટી કલેક્ટર પ્રજ્ઞેશ જાનીએ કહ્યું, "કોઈ વીજકનેક્શન નહીં હોવાથી આગ શોર્ટસર્કિટથી નથી લાગી.

"આગનું કારણ જાણવા માટે એફએસએલ (ફોરેન્સિક સાયન્સ લેબોરેટરી)ની મદદ લેવાય રહી છે.

"મગફળીનો સંગ્રહ કરનાર સંસ્થાઓ અને ગોડાઉન માલિકોના કરારની પણ તપાસ ચાલે છે, જેથી અમે આગનાં કારણની પૂરી જાણકારી અમે મેળવી શકીએ."

આ પહેલાં પણ બની છે આવી ઘટનાઓ

ગોડાઉનોના આગની તપાસ FSL દ્વારા કરાવાશે

મગફળી અને 'રાજ'કારણ 

દેશમાં સૌથી વધુ મગફળીનું ઉત્પાદન ગુજરાતમાં થાય છે

કોંગ્રેસના નેતા અર્જુન મોઢવાડિયાએ બીબીસી સાથેની વાતચીતમાં કહ્યું, "સરકારે ખેડૂતોના બદલે મળતિયાઓ અને દલાલો પાસેથી મગફળી ખરીદી કરીને ડબલ પૈસા ચૂકવ્યા છે. 

"મગફળીના નામે એમાં માટીને તેના પણ પૈસા ચૂકવાયા છે. 

"આ વર્ષે સરકારે 35 લાખ ટન મગફળીનાં ઉત્પાદનની સામે માત્ર નવ લાખ ટન મગફળી જ ખરીદી, ખોટા બિલ બનાવ્યા છે. 

"પુરાવાનો નાશ કરવા માટે અલગ અલગ ગોડાઉનોમાં આગ લાગી રહી છે." 

ગુજરાતના કૃષિ પ્રધાન આર.સી. ફળદુએ બીબીસી સાથેની વાતમાં કહ્યું:

"આગ પાછળ કોઈ ષડયંત્ર નથી, વિપક્ષ દ્વારા સરકારને બદનામ કરવાની કોશિશ થઈ રહી છે. 

"આ તમામ...\n\ntl;dr:
મગફળીનો સંગ્રહ કરતા સરકારી ગોડાઉનોમાં છેલ્લા પાંચ મહિનામાં પાંચ વાર આગ લાગી છે. હવે આ આગની ઝાળ સરકાર સુધી પહોંચી છે.